Chu Siu Kei. Chu Siu Key () (1980-yil 11-yanvarda tugʻilgan, Hong Kong) — yarim himoyachi sifatida oʻynagan sobiq professional futbolchi. Hozirda u Hong Kong Premyer-ligasining HK U23 klubida yordamchi murabbiy sifatida faoliyat yuritadi. Klubdagi faoliyati. Chu 2004/05-yilgi mavsumda beshta sovrin yutgan Sun Hei jamoasi aʼzosi boʻlgan. U 2008/09-yilgi Hong Kong Birinchi Divizion Ligasi mavsumida Sun Hei uchun jami uchta gol urgan, klub turnir jadvalida 5-oʻrinni egallagan. 2009-yil 24-oktyabrda Chu Shatin jamoasi tarkibida oʻzining birinchi oʻyinida maydonga tushgan va oʻsha oʻyinning oʻzidayoq xet-trik qayd etgan. Chu, shuningdek, uchrashuvning eng qimmatli futbolchisi deb topilgan. Chu umumiy hisobda Shatin tarkibida 5 ta gol urgan, ammo klub 9-oʻrinni egalladi va mavsum oxirida quyi ligaga tushib ketgan. Chu 2009/10-yilgi mavsum oxirida Kitchee jamosiga koʻchib oʻtgan. Tay Chung FCga qarshi soʻnggi oʻyinda Chu Siu-Kei xet-trik qayd etgan va Kitcheening 7:1 hisobida gʻalaba qozonishiga yordam bergan. Chu mavsumni 5 ta gol urib yakunlagan va klub 47 yil ichida oʻzining birinchi liga chempionligini qoʻlga kiritgan. 2016/17-yilgi Hong Kong Premyer-ligasi mavsumidan soʻng Janubiy Xitoy oʻz ixtiyori bilan quyi ligani tark etishga qaror qilgan va Chu bilan shartnoma bekor qilingan.Oxir-oqibat, Chu 2017-yil 8-avgustda nafaqaga chiqqanini eʼlon qilgan. Xalqaro faoliyati. Chu Hong Kong milliy futbol jamoasining doimiy aʼzosi. 2010-yil 4-oktyabr kuni Hindistonga qarshi oʻrtoqlik oʻyinida jamosiga gʻalaba keltirgan golga assitentlik qilgan. Chu shuningdek, Saudiya Arabistoniga qarshi JCh-2014 saralash oʻyinlarida ham ishtirok etgan.